{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu Pravilnika o postupku prikupljanja mišljenja i provedbi razgovora s kandidatima u postupku imenovanja javnih bilježnika "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Andjelko Stanic","Na temelju članka 14. stavka 11. Zakona o javnom bilježništvu („Narodne novine“, broj 78/93, 29/94, 162/98, 16/07, 75/09, 120/16 i 57/22), ministar pravosuđa i uprave donosi","članka 5\ndopuniti tekst toč. (4) članovi povjerenstva u pravilu imaju praktično iskustvo u radu javnog bilježnika, iskustvo u poduzetničkom poslovanju i javno bilježnički ispit, a mogu biti i javni bilježnici i prisjednici u miru.","Nije prihvaćen","Navedene kvalifikacije članova Povjerenstva ne mogu biti relevantne s obzirom da se odluka ministra o imenovanju javnih bilježnika donosi prema diskrecijskoj ovasti u granicama zakonom propisanih uvjeta. U navedenom smislu ministar je ovlašten iz kruga zaposlenika Ministarstva odrediti osobe kojima će povjeriti provedbu razgovora s kandidatima za javne bilježnke te koje će mu nakon provedenog razgovora s kandidatima dati svoje mišljenje. S obzirom da je riječ o Povjerenstvu koje se imenuje iz reda službenika i dužnosnika u Ministarstvu, u njegov sastav ne mogu ulaziti raniji javni bilježnici j javnobilježnički prisjednici, osim ako postanu zaposlenici odnosno dužnosnici u Ministarstvu."]
[2,"Ured pučke pravobraniteljice","Način provedbe razgovora s kandidatima,\nČlanak 9.","U pogledu načina provedbe razgovora s kandidatima, člankom 9. st. 1. propisuje se da se razgovor s kandidatima provodi u neprekidnoj nazočnosti predsjednika i članova Povjerenstva, a stavkom 2. da Predsjednik Povjerenstva rukovodi provedbom razgovora vodeći računa da se svim kandidatima postavljaju približno ista pitanja i da razgovori sa svim kandidatima traju približno isto vrijeme.\n\nNadalje, u st. 3. propisuje se da: „U razgovoru s kandidatima može sudjelovati i ministar“, dok je u st. 4. propisano da se o tijeku razgovora s kandidatima sastavlja zapisnik kojeg potpisuju predsjednik i članovi Povjerenstva.\n\nRazmatrajući prijedlog Pravilnika u cjelini, pozdravljamo njegovo donošenje te smatramo korisnim propisati postupak prikupljanja mišljenja o kandidatima u postupku imenovanja javnih bilježnika te provedbi razgovora s istima. Ujedno smatramo bitnim precizno navesti svaku njegovu odredbu, radi otklanjanja dvojbi oko njezine kasnije primjene, što doprinosi ujednačenosti primjene propisa i pravnoj sigurnosti.\n\nNastavno na navedeno, nalazimo da odredba stavka 3. radi svoje nepreciznosti, zahtijeva dodatnu razradu ili ispravak, odnosno moguće i njezino brisanje.\n\nNaime, iz predložene odredbe ne može se jasno zaključiti što konkretno podrazumijeva korištenje pojama “sudjelovanja”: da li aktivno sudjelovanje ministra u razgovoru postavljanjem pitanja, (u kojem slučaju je predmetno potrebno dodatno precizno regulirati), ili je cilj bio propisati da razgovoru s kandidatima može prisustvovati ministar bez mogućnosti postavljanja pitanja. Također prijedlogom navedene odredbe, sudjelovanje ministra razgovorima s kandidatima regulirano je kao mogućnost, pri čemu nije razvidno u kojim slučajevima i temeljem kojih kriterija bi se takva mogućnost koristila.\n\nUzimajući u obzir prethodno citiranu odredbu čl. 11, prisustvovanje ministra razgovoru s kandidatima otvara mogućnost tumačenja kao potencijalnog utjecaja na samostalno i objektivno odlučivanje Povjerenstva o prijavljenim kandidatima, radi hijerarhijske nadređenosti ministra članovima Povjerenstva, odnosno, kao podrške nekome od kandidata, ukoliko ministar ne bi prisustvovao razgovorima svih prijavljenih kandidata.\n\nRadi izbjegavanja potencijalnih primjedbi na pravilnost i zakonitost postupka imenovanja, predlažemo predmetnu odredbu dodatno razraditi na način da se otkloni sumnja na moguće nepravilnosti prilikom provedbe razgovora s kandidatima i formiranja mišljenja Povjerenstva, odnosno, podredno predlažemo njezino brisanje.","Prihvaćen","Odredba će se precizirati te će se propisati sudjelovanje ministra u razgovoru, što podrazumijeva i pravo postavljanja pitanja."]